CELEX: 32008R0598
Language: el
Date: 2008-06-24 00:00:00
Title: Κανονισμός (ΕΚ) αριθ. 598/2008 της Επιτροπής, της 24ης Ιουνίου 2008 , σχετικά με την τροποποίηση του κανονισμού (ΕΚ) αριθ. 589/2008 για τον καθορισμό των λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τις προδιαγραφές εμπορίας για τα αυγά

25.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/14
            
         
      ΚΑΝΟΝΙΣΜΌΣ (ΕΚ) αριθ. 598/2008 ΤΗΣ ΕΠΙΤΡΟΠΉΣ
   
   της 24ης Ιουνίου 2008
   σχετικά με την τροποποίηση του κανονισμού (ΕΚ) αριθ. 589/2008 για τον καθορισμό των λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τις προδιαγραφές εμπορίας για τα αυγά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 121 στοιχείο δ) σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Μετά την απλούστευση των προδιαγραφών εμπορίας για τα αυγά, τα κράτη μέλη πρέπει να χορηγούν απαλλαγές από τις απαιτήσεις σήμανσης μόνο κατόπιν αίτησης των επιχειρηματιών. Ωστόσο, για να μπορέσουν οι διοικητικές υπηρεσίες των κρατών μελών να εφαρμόσουν τους νέους κανόνες, καθορίστηκε εύλογη μεταβατική περίοδος ενός έτους, από την 1η Ιουλίου 2007 έως τις 30 Ιουνίου 2008, στο άρθρο 11 παράγραφος 1 του κανονισμού (ΕΚ) αριθ. 557/2007 της Επιτροπής, της 23ης Μαΐου 2007, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1028/2006 του Συμβουλίου σχετικά με τις προδιαγραφές εμπορίας των αυγών (2), όσον αφορά τη σήμανση των αυγών για μεταποίηση που παράγονται στην Κοινότητα ή σε τρίτες χώρες.
            
         
               (2)
            
            
               Από την 1η Ιουλίου 2008, οι αρμόδιες αρχές των κρατών μελών μπορούν να χορηγούν απαλλαγές από τις απαιτήσεις σήμανσης για τα κοινοτικά αυγά που προορίζονται για μεταποίηση. Δεν έχουν προβλεφθεί ανάλογα μέτρα για τα προϊόντα που εισάγονται από τρίτες χώρες. Σύμφωνα με την αρχή της εθνικής μεταχείρισης που ορίζεται στο άρθρο 2 παράγραφος 1 της συμφωνίας για τους εθνικούς φραγμούς στο εμπόριο, κρίνεται σκόπιμο η εν λόγω απαλλαγή από τις απαιτήσεις σήμανσης να εφαρμόζεται αδιακρίτως και στα προϊόντα που εισάγονται από τρίτες χώρες.
            
         
               (3)
            
            
               Σε περίπτωση χορήγησης απαλλαγής από τις απαιτήσεις σήμανσης, πρέπει να καθοριστούν κανόνες για τον έλεγχο του πραγματικού τελικού προορισμού των εν λόγω αυγών που δεν φέρουν σήμανση και προορίζονται για τη βιομηχανία τροφίμων.
            
         
               (4)
            
            
               Ως εκ τούτου, ο κανονισμός (ΕΚ) αριθ. 589/2008 πρέπει να τροποποιηθεί αναλόγως.
            
         
               (5)
            
            
               Για την αποφυγή άνισης μεταχείρισης, μετά τη λήξη της μεταβατικής περιόδου, μεταξύ των αυγών που παράγονται στην Κοινότητα και των εισαγόμενων αυγών, ο εν λόγω κανονισμός πρέπει να εφαρμοστεί από την 1η Ιουλίου 2008.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 11 του κανονισμού (ΕΚ) αριθ. 589/2008 αντικαθίσταται από το ακόλουθο κείμενο:
   
      «Άρθρο 11
      Σήμανση των αυγών που παραδίδονται απευθείας στη βιομηχανία τροφίμων
      1.   Πλην αντιθέτων διατάξεων της υγειονομικής νομοθεσίας, τα κράτη μέλη δύνανται να απαλλάσσουν τους επιχειρηματίες, κατόπιν αιτήματός τους, από τις υποχρεώσεις σήμανσης που προβλέπονται στο παράρτημα XIV μέρος A σημείο III. 1 και στο παράρτημα XIV μέρος A σημείο IV. 3 του κανονισμού (ΕΚ) αριθ. 1234/2007 όταν τα αυγά παραδίδονται απευθείας από τη μονάδα παραγωγής στη βιομηχανία τροφίμων.
      2.   Στις περιπτώσεις που αναφέρονται στην πρώτη παράγραφο:
      
                  α)
               
               
                  τα κράτη μέλη στα οποία βρίσκεται η μονάδα παραγωγής ενημερώνουν καταλλήλως τις αρμόδιες αρχές των σχετικών κρατών μελών σχετικά με τη χορήγηση απαλλαγής από τις απαιτήσεις σήμανσης πριν από την παράδοση·
               
            
                  β)
               
               
                  όταν η απαλλαγή αφορά προμηθευτή ο οποίος βρίσκεται σε τρίτη χώρα, τα αυγά παραδίδονται στη βιομηχανία υπό τον όρο ότι ο τελικός τους προορισμός για τη μεταποίησή τους έχει ελεγχτεί από τις αρμόδιες αρχές του κράτους μέλους που χορηγεί την απαλλαγή·
               
            
                  γ)
               
               
                  την ευθύνη της παράδοσης φέρει εξ ολοκλήρου ο φορέας της βιομηχανίας τροφίμων, ο οποίος δεσμεύεται κατά συνέπεια να χρησιμοποιήσει τα αυγά μόνο για μεταποίηση.».
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 510/2008 της Επιτροπής (ΕΕ L 149 της 7.6.2008, σ. 61).
   
      (2)  ΕΕ L 132 της 24.5.2007, σ. 5. Κανονισμός όπως τροποποιήθηκε με τον κανονισμό (ΕΚ) αριθ. 1336/2007 (ΕΕ L 298 της 16.11.2007, σ. 3). Από την 1η Ιουλίου 2008 ο κανονισμός (ΕΚ) αριθ. 557/2007 θα αντικατασταθεί από τον κανονισμό (ΕΚ) αριθ. 589/2008 (ΕΕ L 163 της 24.6.2008, σ. 6).